Návrh komuniké

	Vláda Slovenskej republiky prerokovala a schválila predložený materiál Reforma daňovej správy SR a  Ideový zámer na zriadenie útvaru na odhaľovania podozrení z daňových  trestných činov v štruktúre daňovej správy. Reforma bola navrhnutá v záujme lepšieho naplnenia poslania daňovej správy, ktorým je efektívny výber príjmov, podpora dobrovoľného plnenia daňových záväzkov daňových subjektov, efektívnejší výkon daňových kontrol, vytvorenie osobitného útvaru na odhaľovanie daňových trestných činov, efektívny systém manažmentu ľudských zdrojov, zabezpečenie komplexného vzdelávania zamestnancov a vytvorenie vhodného pracovného prostredia. 
	Ďalším nemenej významným dôvodom potreby reformy daňovej správy je zabezpečenie splnenia podmienok kladených EÚ na vstup SR do európskych štruktúr, t.j. v prípade daňovej správy prispôsobiť jej pracovné postupy, metódy a informačné technológie tak, aby daňová správa SR spĺňala podmienky požadované EÚ. 
	Materiál sa  v štrnástich kapitolách zaoberá celou problematikou daňovej správy, počnúc riadením daňovej správy,  cez vykonávané činnosti až po financovanie reformy.